b'\n_START_ARTICLE_\nDan Brown\n_START_SECTION_\n\xc5\xbdivljenje\n_START_PARAGRAPH_\nDan Brown je diplomiral na Phillipsovi Akademiji v Exetru (Phillips Exeter Academy), kjer je bil kot profesor matematike zaposlen tudi njegov o\xc4\x8de. Kasneje se je vpisal na kolid\xc5\xbe v Amherstu (Amherst College), kjer je diplomiral leta 1986. Na Phillipsovi Akademiji se je nau\xc4\x8dil britanske angle\xc5\xa1\xc4\x8dine, ker je hotel postati poklicni pisec. Ima \xc5\xbeeno Blythe, ki je umetnostna zgodovinarka in slikarka. Njen vpliv se \xc4\x8duti v prodajni uspe\xc5\xa1nici Da Vincijeva \xc5\xa1ifra. Brown se zanima za kriptografijo, \xc5\xa1ifrirne klju\xc4\x8de in kode, ki se neprestano pojavljajo v njegovih zgodbah.'